《寄玉山 其二》
明代·郑真

满城风雨落花深，望望溪山思不禁。笑我穷经空白首，多君视篆祇丹心。

寿春欲解时苗犊，单父频听宓贱琴。谁是玉堂挥翰手，墨卿须致竹窗阴。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。